**Приложение 3.**

**ДОГОВОР ЗА ВЪЗЛАГАНЕ**

**ИЗПЪЛНЕНИЕТО НА ОБЕЩСТВЕНА ПОРЪЧКА (*проект!*)**

**№ ........................./…………………....**

Днес, ……..…......... . г., в град Мадан, община Мадан, между:

1. **ОБЩИНА МАДАН**,

БУЛСТАТ 000614984, със седалище и адрес на управление: 4900, гр. Мадан, обл. Смолян, ул. „Обединение” № 14, представлявана от Фахри Адемов Молайсенов – Кмет на Община Мадан и Фиданка Цветанова Узунова - Главен счетоводител, наричана за краткост в договора „**ВЪЗЛОЖИТЕЛ**”

и

1. **.............................................................................................................,**

БУЛСТАТ …………………………., със седалище и адрес на управление: ………………………. представлявано от ..................................... в качеството му на …………………., наричано за краткост в договор **„ИЗПЪЛНИТЕЛ”**

на основание чл. 183, във връзка с чл. 112 от Закона за обществени поръчки (ЗОП) и в изпълнение на Решение № ...../.................г. на Кмета на община Мадан за определяне на изпълнител по процедура за възлагане на обществена поръчка с предмет: **„Реконструкция и рехабилитация на водоснабдителни системи и съоръжения на територията на община Мадан”**,

се сключи настоящият договор, с който страните се споразумяха за следното:

1. **ПРЕДМЕТ НА ДОГОВОРА.**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава срещу възнаграждение да извърши строително-монтажни работи (СМР), във връзка с изпълнението на обществена поръчка с предмет: **„Реконструкция и рехабилитация на водоснабдителни системи и съоръжения на територията на община Мадан”** **по Обособена позиция №:.. „Обект:............................................”** (*номер и наименование на обособената позиция)*, в съответствие с Техническите спецификации на ВЪЗЛОЖИТЕЛЯ, Техническото предложение на ИЗПЪЛНИТЕЛЯ и Ценовото предложение, ведно с Количествено-стойностната сметка на ИЗПЪЛНИТЕЛЯ, представляващи неразделна част от настоящия договор.

**Чл. 2.** **(1)** Дейностите по този договор, подробно описани по вид, количество, цени и етапи на изпълнение в горепосочените предложения, ИЗПЪЛНИТЕЛЯТ приема да организира и извърши изцяло със свои материали, механизация и работна сила.

**(2) (***ако е приложимо, в случай, че не е приложимо, текстът се заличава***)** При осъществяването на договорните дейности ИЗПЪЛНИТЕЛЯТ ще ползва следните подизпълнители: …………………… като делът им на участие е …%, които ще осъществяват следните дейности: …………….

**(3)** (**(***ако е приложимо, в случай, че не е приложимо, текстът се заличава***)** Изпълнителят е длъжен да сключи договор за подизпълнение с подизпълнителя (ите), посочен (и) в офертата в срок от 7 дни от сключване на настоящия договор и в срок до 3 (три) календарни дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

1. **СРОК НА ДОГОВОРА.**

**Чл. 3.** Договорът влиза в сила от деня, следващ датата на подписването.

**Чл. 4.** Срокът за изпълнение на договора и извършване на СМР е **………………. (………………..) календарни дни**, съгласно Техническото предложение на ИЗПЪЛНИТЕЛЯ. За начало на изпълнение на строително-монтажните работи се счита денят на откриване на строителната площадка с Протокол – образец 2а, съгласно Наредба № 3 от 31.07.2003 год. за съставяне на актове и протоколи по време на строително-монтажните работи, а за край на изпълнението на строително-монтажните работи се счита издаването и подписването на протокол Акт - образец № 15, съгласно изискванията на действащата нормативна уредба. Когато са необходими приемни изпитвания, приемането на обекта се извършва след успешното им провеждане, потвърдено с протокол. ИЗПЪЛНИТЕЛЯ остава ангажиран до изтичане на гаранционния срок на обекта, посочен в Техническото предложение на ИЗПЪЛНИТЕЛЯ.

**Чл. 5. (1)** При спиране на строителството, вкл. по нареждане на общински или държавен орган, или по обективни причини, за които ИЗПЪЛНИТЕЛЯ няма вина, срокът се удължава съответно с периода на спирането, след подписване на Акт - образец № 10 за установяване състоянието на строежа при спиране на строителството, съгласно Наредба № 3 от 31 юли 2003 г. за съставяне на актове и протоколи по време на строителството.

**(2)** При спиране на строително-монтажните работи по нареждане на Възложителя, поради лоши метеорологични условия или други фактори, които биха довели до некачествено изпълнение на СМР се съставя Протокол - обр.10, съгласно Наредба № 3 от 31.07.2003 год. за съставяне на актове и протоколи по време на строително-монтажните работи и обекта се предава на Възложителя за съхранение, като срокът спира да тече до съставяне на Протокол - обр.11 от Наредба № 3 от 31.07.2003 год. за съставяне на актове и протоколи по време на строително-монтажните работи.

**(3)** При спирането на СМР в случаите предвидени в този член, срокът за изпълнение се удължава със срока на спирането.

1. **ЦЕНИ, УКАЗАНИЯ И НАЧИНИ НА ПЛАЩАНЕ.**

**Чл. 6.** Общата стойност на договора е съгласно Ценовото предложение, ведно с Количествено-стойностната сметка на ИЗПЪЛНТЕЛЯ - неразделна част от настоящия договор.. Така предложената цена е окончателна, приета от страните и не подлежи на промяна с изключение на случаите уредени в Закона за обществените поръчки. Цената е за цялостно извършване на СМР, включително цената на вложените материали, извършени работи, разходите за труд, механизация, енергия, опазване околната среда и всички други разходи, необходими за изпълнение, включително разходите за отстраняване на всякакви дефекти до изтичане на гаранционните срокове, както и печалба за ИЗПЪЛНИТЕЛЯ.

**1.** Приетата договорна сума е в съответствие с Ценовото предложение на ИЗПЪЛНИТЕЛЯ, придружено с количествено-стойностна сметка, съгласно които ЦЕНАТА ЗА ИЗПЪЛНЕНИЕ НА ПРЕДМЕТА НА ДОГОВОРА - „Реконструкция и рехабилитация на водоснабдителни системи и съоръжения на територията на община Мадан“ – Обособена позиция №… Обект: „…………………………………………..”, **възлиза на: ……… лв., (словом:…………..…..), без ДДС; ДДС 20% - …… лв., (словом:……….…...), съответно ……… лв., (словом:…………….....…..) с включен ДДС,**

**като цената за изпълнение на предмета на договора се формира, както следва:**

**1.1. По част: „……………” - …………… лв., (словом:…………..…..), без ДДС; ДДС 20% - …………… лв., (словом:…………..…..), съответно …………… лв., (словом:…………..…..) с включен ДДС.**

**…. ………………: „……………………………………………………………………………” - ……………………..**

(т.1.1. се повтаря толкова пъти, колкото части включва съответната обособена позиция,номерират се по възходящ ред и този указващ текст се изтрива)

**1… „Непредвидени разходи”: …………… лв., (словом:…………..…..), без ДДС, ДДС 20% - …………… лв., (словом:…………..…..), съответно …………… лв., (словом:…………..…..) с включен ДДС, но не повече от 5% от стойността на СМР по настоящия договор**, в съответствие с подписания договор за отпускане на безвъзмездна финансова помощ (**ДПБФП**) и приложенията към него и при спазване на условията за допустимост на разходите за изпълнение на одобрените проекти по Наредба № 12/25.07.2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура" от мярка 7 „Основни услуги и обновяване на селата в селските райони" на Програмата за развитие на селските райони за периода 2014 - 2020 г.

**2.** Непредвидените работи/разходи ще бъдат изпълнявани/изплащани, само при доказана необходимост и след направено изменение на сключения договор за обществена поръчка с избрания изпълнител, при условията и по реда на чл. 116 от ЗОП.

**3.** Непредвидените работи ще се доказват по време на изпълнение на настоящия договор с подписването на тристранен протокол между представители на ИЗПЪЛНИТЕЛЯ (включително подизпълнителите, ако е приложимо), ВЪЗЛОЖИТЕЛЯ и СТРОИТЕЛНИЯ НАДЗОР, с приложена към него подробна писмена обосновка и придружаващи документи доказващи необходимостта от извършване на непредвидените работи, в това число вписани в заповедната книга на обекта. ИЗПЪЛНИТЕЛЯТ приема да изпълни непредвидените видове работи, чието извършване е необходимо в резултат на причини, които не са могли да бъдат известни на ВЪЗЛОЖИТЕЛЯ при подписване на този договор. Същите се остойностяват на база на разходни норми за труд, механизация и материали и ценообразувани с единичните показатели от Ценовото предложение на ИЗПЪЛНИТЕЛЯ, както следва:

**- анализите на цените се съставят по уедрени сметни норми (УСН), СЕК или други (други технически норми в строителството);**

**- цени на материали по фактури, предварително съгласувани с ВЪЗЛОЖИТЕЛЯ;**

**- средна часова ставка - ...............лв./ч.час;**

**- допълнителни разходи за труд - .....%; ( словом........................................................процента);**

**- допълнителни разходи за транспорт и механизация -…..%; ( словом……….…...процента);**

**- доставно -складови разходи за материали, - .....%; ( словом..................................процента);**

**- печалба - .....%; ( словом..............................................................................................процента);**

**-други …………………………………………..**(по офертата на ИЗПЪЛНИТЕЛЯ – ако е приложимо).

**4.** Съгласно легалната дефиниция на § 1, т. 15 от ДР на Наредба № 12/25.07.2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура" от мярка 7 „Основни услуги и обновяване на селата в селските райони" на Програмата за развитие на селските райони за периода 2014 - 2020 г., **„непредвидени разходи“, са разходи,** възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта. **Ново възникнали строително-монтажни работи, могат да са единствено** в рамките на вида дейност, в която попада одобрения проект, съгласно подписания ДПФП и приложенията към него, в изпълнение на изискванията на ПРСР, съответно при спазване на условията за допустимост по Наредба № 12/25.07.2016 г. и по-специално, допустими за финансиране дейности по чл.4, т.3. „изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони” от Наредбата.

**5.** ИЗПЪЛНИТЕЛЯТ подлежи на данъчно облагане според нормите на българското данъчно законодателство. ВЪЗЛОЖИТЕЛЯТ заплаща на ИЗПЪЛНИТЕЛЯ ДДС върху стойността на изпълнените работи в сроковете и при условията на действащото българско законодателство.

**6.** Предложената от ИЗПЪЛНИТЕЛЯ цена, съставляваща цена за изпълнение на този договор, включва всички необходими разходи за покриване на всичките му задължения. Цената включва всички плащания към ИЗПЪЛНИТЕЛЯ на обществената поръчка, включително предвидените опции и подновявания на договора, посочени изрично в условията на обществената поръчка. Цената на финансовия риск за срока на изпълнение на обекта също е включена в цената на договора.

**7.** Промени в цената се допускат, спазвайки разпоредбите на чл.116 от Закона за обществени поръчки, условията и реда, предвидени в Договора.

**8.** Цената по настоящия договор е дължима до размера на реално извършените от ИЗПЪЛНИТЕЛЯ и безусловно приети по реда на настоящия договор от ВЪЗЛОЖИТЕЛЯ строително-монтажни работи.

**Чл. 7.** **(1)** ВЪЗЛОЖИТЕЛЯТ заплаща стойността на реално извършените работи в български лева, по банков път, по посочена от ИЗПЪЛНИТЕЛЯ банкова сметка. Плащането се осъществява на етапи – авансово плащане, междинни плащания и окончателно плащане, както следва:

**1.Авансово плащане** при издаване на фактура от Изпълнителя към Възложителя в размер **до** **30%** (тридесет процента) **от стойността на договора, в която не се включват суми за непредвидени разходи.** Възложителя заплаща стойността на авансово плащане в срок до 10 (десет) дни, след датата на отпускане на аванс от страна на Държавен фонд „Земеделие” към Община Мадан по мярка 7 „Основни услуги и обновяване на селата в селските райони” от Програмата за развитие на селските райони за периода 2014-2020г. (ПРСР 2014-2020г.) и във връзка с НАРЕДБА № 12 от 25.07.2016 г. за прилагане на подмярка 7.2. от мярка 7 от ПРСР 2014-2020г.

**2.Междинни плащания** в размер **до 50%** (петдесет процента) **от стойността на договора**, **в която не се включват суми за непредвидени разходи и от която се приспада извършеното авансово плащане.** Възложителя заплаща поисканото от Изпълнителя междинно плащане в срок до 10 (десет) дни, след представяне от Изпълнителя на протоколи за приемане на поетапно извършената работа, придружени с фактури от Изпълнителя към Възложителя .

**3.Окончателно плащане** в размер на **разликата до 100% (сто процента) от останалата част от договорените и изпълнени СМР**, платимо в срок от 30 (тридесет) дни, след окончателно приемане на обекта - след представяне на Констативен протокол за установяване на годността за ползване на строежа – Протокол - образец № 16 към Наредба № 3 от 31.07.2003 г. за съставяне на актове и протоколи по време на строителството и издадена фактура от Изпълнителя към Възложителя .

\*Посочената схема на плащане се налага с оглед на обстоятелството, че съгласно сключения между Държавен фонд „Земеделие” и Община Мадан - договор за отпускане на безвъзмездна финансова помощ по подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7 "Основни услуги и обновяване на селата в селските райони" от Програмата за развитие на селските райони за периода 2014-2020 г., Възложителят на настоящата поръчка ще получи договорената финансова помощ, след представяне на документи, доказващи направената инвестиция и платените разходи.

**(2)** Обемът на извършените СМР се удостоверява чрез подписване на двустранен протокол (между ВЪЗЛОЖИТЕЛ и ИЗПЪЛНИТЕЛ). В случай на несъответствия на документацията с реално извършените работи на обекта по отношение на актуваните количества, изисквания за качество и др., съответното плащане се извършва в срок от 30 (тридесет) дни, след отстраняването на несъответствията.

**Чл. 8. (1)** Плащанията ще бъдат извършвани по следната банкова сметка с титуляр ИЗПЪЛНИТЕЛЯ:

IВАN: ……………………………, ВIС: ………………………….., БАНКА: …………………….

**(2)** Фактурата се изготвя на български език, в съответствие със Закона за счетоводството, подзаконовите нормативни актове като задължително съдържа и следната информация: ***„Разходът се извършва по Договор за отпускане на безвъзмездна финансова помощ № 01/07/2/0/00609/11.10.2018г. по подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7-"Основни услуги и обновяване на селата в селските райони" от Програмата за развитие на селските райони за периода 2014-2020г., съфинансирана от Европейския земеделски фонд за развитие на селските райони”.***

1. **ПРАВА И ЗАДЪЛЖЕНИЯ НА СТРАНИТЕ.**

**Чл. 10.** ИЗПЪЛНИТЕЛЯТ се задължава:

1. Да изпълни договорените строително-монтажни работи качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми.

2. Да заплати всички глоби или други санкции, наложени на ВЪЗЛОЖИТЕЛЯ въз връзка с този договор, както и всички обезщетения към трети лица и организации, в случай че такива бъдат наложени от страна на компетентни държавни или общински органи по негова вина.

3. Да осигури всички разрешителни, касаещи неговия работен екип, както и използваните от него материали, машини и съоръжения, като представи копие от тях на ВЪЗЛОЖИТЕЛЯ за одобрение и корекции в случай на писмено искане от страна на последния.

4. Да осигури необходимия ръководен и технически персонал за този обект, одобрен предварително от ВЪЗЛОЖИТЕЛЯ.

5. Да приема и разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на договора, и да ги отстранява за своя сметка, в посочените срокове.

6. Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.

7. Да актуализира застраховката си професионална отговорност в срок не по-кратък от 5 пет дни преди датата на изтичане на предходната, както и да предостави копие от подновената застраховка на ВЪЗЛОЖИТЕЛЯ.

8. Да изпълни всички дейности по предмета на настоящият договор качествено, в обхвата, сроковете и при спазване на условията, посочени в договора, приложения в Техническото предложение на ИЗПЪЛНИТЕЛЯ към настоящия договор линеен календарен график, документацията за участие и законовите изисквания, строителните правила и нормативи.

9. Да осигурява достъп до строежа на съответните контролни органи и на представителите на ВЪЗЛОЖИТЕЛЯ и консултантът, осъществяващ строителния надзор.

10. Да влага качествени материали, оборудване и строителни изделия, съобразно предвижданията на техническия проект, както и да извършва качествено СМР. Същите трябва да отговарят на техническите изисквания и на количествата, определени в техническия проект, както и на изискванията по приложимите стандарти. ИЗПЪЛНИТЕЛЯТ носи отговорност, ако вложените материали не са с нужното качество.

11. Да отстранява своевременно всички недостатъци в изпълнението, констатирани от ВЪЗЛОЖИТЕЛЯ или консултантът, осъществяващ строителния надзор.

**Чл. 11.** ИЗПЪЛНИТЕЛЯТ носи пълна отговорност за неговите действия или бездействия, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество в следствие изпълнение предмета на договора през времетраене на строителството.

**Чл. 12.**  ИЗПЪЛНИТЕЛЯТ има право:

1. Да иска от Възложителя съдействие във връзка с изготвянето на техническия проект, както и изпълнението на СМР, което ВЪЗЛОЖИТЕЛЯТ не може да откаже, когато е в границите на неговите правомощия и компетентност.

2. Да иска от Възложителя приемане на извършените дейности, предмет на поръчката.

3. Да иска възнаграждение за изпълнените качествено, точно и в срок дейности по реда и в сроковете на настоящия договор.

**Чл. 13.** ВЪЗЛОЖИТЕЛЯТ се задължава:

1.Да извърши плащанията по договора по посочения ред и начин в настоящия договор и при съблюдаване на посочените в тях срокове.

2. Да оказва съдействие на ИЗПЪЛНИТЕЛЯ във връзка с изпълнението на СМР, когато е в границите на неговите правомощия и компетентност.

3. Да приеме изпълнените дейности по реда и при условията на настоящия договор.

4. ВЪЗЛОЖИТЕЛЯТ е длъжен да изпълнява задълженията си по договора с присъщата грижа, ефективност, прозрачност и добросъвестност, в съответствие с добрите практики в съответната област и да изисква същото от ИЗПЪЛНИТЕЛЯ.

5. ВЪЗЛОЖИТЕЛЯТ е длъжен да уведоми ИЗПЪЛНИТЕЛЯ за планираните от него проверки на място. Той има право, ако сметне за необходимо да извършва извънредни проверки на място, без да уведомява предварително ИЗПЪЛНИТЕЛЯ за това.

6. ВЪЗЛОЖИТЕЛЯТ е длъжен да предостави на ИЗПЪЛНИТЕЛЯ необходими документи, информация и данни, пряко или косвено свързани или необходими за изпълнение предмета на настоящия договор.

7. ВЪЗЛОЖИТЕЛЯТ е длъжен преди извършване на плащане към ИЗПЪЛНИТЕЛЯ да извърши пълна документална проверка и проверка на мястото на изпълнение на СМР за удостоверяване извършването на заявените за плащане дейности, основаващи се на настоящия договор, всички приложения към него и/или други приложими документи. Всяка документална проверка и проверка на място задължително се документира и доказателството за извършването й се съхранява заедно с документацията на обекта.

8. Да уведомява ИЗПЪЛНИТЕЛЯ писмено в 5 (пет) дневен срок след установяване на появили се в гаранционния срок дефекти.

**Чл. 14**. ВЪЗЛОЖИТЕЛЯТ има право:

1. Да проверява изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, незатрудняващ работата на ИЗПЪЛНИТЕЛЯ.

2. ВЪЗЛОЖИТЕЛЯТ има право при констатиране на некачествено извършени работи, влагане на некачествени или нестандартни материали, да спира извършването на СМР до отстраняване на нарушението. Подмяната на същите и отстраняването на нарушенията са за сметка на ИЗПЪЛНИТЕЛЯ.

3. Да иска от ИЗПЪЛНИТЕЛЯ да изпълни възложените строително-монтажни дейности в срок, без отклонение от договореното, без недостатъци и дефекти.

4. Да изисква от ИЗПЪЛНИТЕЛЯ да отстрани всички появили се дефекти и скрити недостатъци на изпълнените от него строителни и монтажни работи по реда и в сроковете, определени в този договор.

1. **ГАРАНЦИЯ ЗА ИЗПЪЛНЕНИЕ.**

**Чл. 15.** **(1)** При подписване на договора ИЗПЪЛНИТЕЛЯТ представя Гаранция за изпълнение на задълженията си по него в размер на 1 /едно/ на сто от стойността на договора без включен ДДС в размер на ............................................ , в една от формите съгласно чл. 111, ал. 5 от ЗОП.

**(2)** Ако ИЗПЪЛНИТЕЛЯТ избере да внесе Гаранцията за изпълнение като парична сума по банков път това следва да стане по посочената по-долу банкова сметка на ВЪЗЛОЖИТЕЛЯ:

Банка:……………………………..; IBAN: ……………………………; BIC КОД: ………………………..

**(3)** Ако ИЗПЪЛНИТЕЛЯТ избере Гаранцията за изпълнение да бъде банкова гаранция, тогава в нея трябва изрично да е записано, че тя е безусловна и неотменяема, в полза на Община Мадан и със срок на валидност 30 /тридесет/ дни, след изтичане срока на договора.

**(4)** Ако ИЗПЪЛНИТЕЛЯТ е представил гаранцията под формата на застраховка, същата трябва да е сключена в полза на Община Мадан, застрахователната сума да е равна по размер на размера на гаранцията за изпълнение и премията по застраховката да е внесена еднократно, а не на части. Срокът на валидност на застраховката трябва да бъде 30 /тридесет/ дни, след изтичане срока на договора.

**Чл. 16.** Гаранцията за изпълнение е представена под формата на ………………………………….……….

**Чл. 17.** **(1)** При качествено, точно и съобразено с клаузите на настоящия договор изпълнение, Възложителят освобождава гаранцията за изпълнение в пълен размер в срок до 30 /тридесет/ дни след подписване на протокол, удостоверяващ окончателния прием на СМР, предмет на договора при липса на направени възражения.

1. ВЪЗЛОЖИТЕЛЯТ освобождава гаранцията по чл.17, без да дължи лихви за периода, през който средствата законно са престояли при него.
2. Освобождаването на гаранцията за добро изпълнение, не освобождава ИЗПЪЛНИТЕЛЯ от задълженията му по отстраняване на констатирани забележки в посочените в Техническото му предложение гаранционни срокове, в следствие на некачествено изпълнени СМР.

**Чл. 18.** В случай на некачествено, непълно или лошо изпълнение, за заплащане на глоби, санкции и други наложени на Възложителя по вина на Изпълнителя, ВЪЗЛОЖИТЕЛЯТ може да усвои гаранцията до максималния й размер.

**Чл. 19.** В случай на удължаване срока за изпълнение на договора, Изпълнителят се задължава гаранцията за обезпечаване на изпълнението му да покрива и този допълнителен срок.

1. **ПРИЕМАНЕ.**

**Чл. 20.** Одобрението на извършените СМР се извършва с приемо-предавателен протокол, подписан от ИЗПЪЛНИТЕЛЯ и от ВЪЗЛОЖИТЕЛЯ.

**Чл. 21.** При констатирани недостатъци/несъответствия на извършените дейности с Техническата спецификация и Техническото предложение на ИЗПЪЛНИТЕЛЯ, представители на ИЗПЪЛНИТЕЛЯ и лицата осъществяващи контрол, подписват Констативен протокол.

**Чл. 22.** Собствеността и рискът от случайно погиване на обекта преминават от ИЗПЪЛНИТЕЛЯ върху ВЪЗЛОЖИТЕЛЯ от момента на предаването на обекта на мястото с Констативен акт за установяване годността за приемане на строежа (приложение № 15 към Наредба № 3 за съставяне на актове и протоколи по време на строителството (ДВ бр. 72 от 2003 г.), и съгласно чл. 21 от договора, подписани без забележки.

**Чл. 23.** В седемдневен срок от подписване на настоящия договор ВЪЗЛОЖИТЕЛЯТ определя лице, което да подписва Протоколи и други документи, свързани с изпълнението на поръчката по настоящия договор, за което уведомява ИЗПЪЛНИТЕЛЯ.

1. **ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ.**

**Чл. 24.** ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, посочени в Техническото предложение на ИЗПЪЛНИТЕЛЯ.

**Чл. 25.** Гаранционният срок тече от датата на въвеждане на строителния обект в експлоатация.

**Чл. 26.** ИзпълнителяТ отстранява констатираните в срок недостатъци за своя сметка.

**Чл. 27.** За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 10 дни след уведомяването, ИЗПЪЛНИТЕЛЯТ, след съгласуване с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок. "Гаранционният срок" спира да тече, за времето, когато се извършват работите по отстраняване на дефектите.

1. **НЕУСТОЙКИ И САНКЦИИ.**

**Чл. 28.** Ако ИЗПЪЛНИТЕЛЯТ не изпълни възложените дейности и строително-монтажни работи или част от тях, или изискванията за тяхното извършване съгласно договора в установения по договора срок, същият дължи на ВЪЗЛОЖИТЕЛЯ неустойка в размер на 0,02 /нула цяло нула две/ на сто от стойността на неизпълнените работи за всеки ден закъснение, но не повече от 5 (пет) на сто от стойността на договора.

**Чл. 29.** При забава в плащането ВЪЗЛОЖИТЕЛЯТ дължи неустойка в размер на 0,02 /нула цяло нула две/ на сто от дължимата сума за всеки ден закъснение, но не повече от 5 (пет) на сто от стойността на договора.

**Чл. 30.** При установяване на некачествено изпълнени строително-монтажни работи, влагане на лошокачествени или нестандартни материали, се спира изпълнението им и не се заплащат разходите за тях. ИЗПЪЛНИТЕЛЯТ възстановява за своя сметка некачествено изпълнените СМР.

**Чл. 31.** За неизпълнението на други задължения по договора, различни от тези посочени в настоящия раздел, страната, която е понесла вреди от неизпълнението може да търси обезщетение за вреди.

**Чл. 32.** При прекратяване на договора по взаимно съгласие, страните не си дължат неустойки.

**Чл. 33.** При прекратяване на договора на основание 47, ал. 1, т.3, ВЪЗЛОЖИТЕЛЯТ дължи на ИЗПЪЛНИТЕЛЯ извършените и неразплатени дейности и СМР, доказани с документи и фактури, извършени до момента на получаване на уведомлението съгласно чл. 47, ал. 1, т.3 от договора.

**Чл. 34.** Страните се освобождават от санкции за неизпълнение на задълженията си по този договор, ако причините са предизвикани от непреодолима сила по смисъла на чл. 306 от ТЗ (Търговския закон). Страната, която се позовава на непреодолима сила е длъжна да представи на другата страна документи, които да доказват това и да уведоми другата страна в срок до 7 (седем) дни след настъпване на такива обстоятелства.

**Чл. 35.** ВЪЗЛОЖИТЕЛЯТ има право да задържа по негова преценка дължимите суми за разплащане, без да дължи санкция, при условие, че ИЗПЪЛНИТЕЛЯТ изостава с графика за изпълнение на обекта, което се установява с протокол, подписан от ВЪЗЛОЖИТЕЛЯ и ИЗПЪЛНИТЕЛЯ. При отказ на една от страните да оформи изготвения протокол, същата се замества от лицето осъществяващо строителен надзор на обекта. Протоколът се предава на ВЪЗЛОЖИТЕЛЯ в тридневен срок от неговото подписване.

**Чл. 36.** Наложените глоби от държавните институции за установени нарушения са за сметка на виновната страна.

**Чл. 37.** ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯТ при прекратяване на договора при условията на чл. 47, ал.1, т.2 от настоящия договор.

1. **НЕПРЕОДОЛИМА СИЛА.**

**Чл. 38.** Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила" по смисъла на Закона за обществените поръчки и Търговския закон, и ако тези обстоятелства, непосредствено са повлияли на изпълнението на настоящия договор.

**Чл. 39.** Страната, която се намира в невъзможност да изпълнява задълженията си по този договор поради непреодолима сила е длъжна незабавно:

* да уведоми писмено другата страна за настъпилото събитие, което причинява неизпълнение на задълженията й, за степента, до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;
* да положи всички разумни усилия, за да избегне, отстрани или ограничи до минимум понесените вреди и загуби.

**Чл. 40.** Докато трае непреодолимата сила, изпълнението на задължението се спира, както и срокът за изпълнение на СМР се удължава с времето, през което е траела непреодолимата сила.

**Чл. 41.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**Чл. 42.** Липсата на парични средства не представлява непреодолима сила.

**Чл. 43.** Определено събитие не може да се квалифицира като "непреодолима сила", ако:

* ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.
* ефектът от това събитие е могъл да бъде избегнат или намален с полагането на всички разумни грижи.

1. **КОНФИДЕНЦИАЛНОСТ.**

**Чл. 44.** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

**Чл. 45.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл. 46.** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

1. **УСЛОВИЯ ЗА ПРЕКРАТЯВАНЕ НА ДОГОВОРА.**

**Чл. 47.** **(1)** Действието на настоящия договор се прекратява:

1. с изпълнение на всички задължения между страните;

2. по взаимно съгласие, изразено в писмен вид;

3**.** при виновно неизпълнение на задълженията на една от страните по договора с 15 -дневно писмено предизвестие от изправната до неизправната страна;

В случай, че уговорената работа не може да бъде изпълнена по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.

4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ

5. по реда на чл.118 от ЗОП;

6. в случай, че не бъде осигурено финансиране по проекта.

**Чл. 48.** ВЪЗЛОЖИТЕЛЯТ има право да прекрати договора с отправяне на 30-дневно писмено предизвестие до ИЗПЪЛНИТЕЛЯ, в следните случаи:

1. Когато ИЗПЪЛНИТЕЛЯТ преотстъпи изпълнението на договора на трето лице;

2. Когато ИЗПЪЛНИТЕЛЯТ не е започнал изпълнението на дейностите, предмет на договора или е спрял хода им за повече от 10 (десет) работни дни, без да има основателна причина за това и въпреки получено писмено известие от ВЪЗЛОЖИТЕЛЯ да започне незабавно или да продължи работните процеси.

**ХІІ. ДРУГИ УСЛОВИЯ.**

**Чл. 49.** ИЗПЪЛНИТЕЛЯТ е длъжен да осигурява достъп за извършване на проверки на място и одити от страна на Управляващия орган, Одитиращите органи и представители на Европейската комисия.

**Чл. 50.** ИЗПЪЛНИТЕЛЯТ е длъжен да спазва изискванията за съхранение на документацията, свързана с изпълнението на настоящия договор за период от 5 /пет/ години след датата на неговото изпълнение.

**ХІІІ. ЗАКЛЮЧИТЕЛНИ РАЗПОРЕДБИ.**

**Чл. 51.** Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

**Чл. 52.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл. 53.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд на територията на Република България по реда на Гражданско процесуалния кодекс.

**Чл. 54.** За неуредените в настоящия договор въпроси се прилагат разпоредбите на действащото българско законодателство.

**Чл. 55.** Страните по договора не могат да го изменят, освен в случаите по чл. 116 от ЗОП.

**Чл. 56.** Настоящият договор се подписа в 3 еднообразни екземпляра - два за ВЪЗЛОЖИТЕЛЯ, един за ИЗПЪЛНИТЕЛЯ.

**Неразделна част от настоящия договор са следните приложения:**

1/ Документи, представени от ИЗПЪЛНИТЕЛЯ, преди подписване на настоящия договор, в съответствие с изискванията на ВЪЗЛОЖИТЕЛЯ;

2/Технически спецификации на ВЪЗЛОЖИТЕЛЯ;

3/Предложение за изпълнение на поръчката на ИЗПЪЛНИТЕЛЯ, ведно с приложенията към него;

4/ Ценовото предложение на ИЗПЪЛНИТЕЛЯ, ведно с Количествено-стойностната сметка.

**ВЪЗЛОЖИТЕЛ: ИЗПЪЛНИТЕЛ:**…………………………….. ...................................................

Гл.счетоводител:

……………………………..

Съгласувал:

…………………………